# Mellom …. (Klubben) og …. (navn) (heretter kalt Treneren) er i dag inngått følgende:

**MIDLERTIDIGE ARBEIDSAVTALE**

**1. Ansettelse**

Med virkning for perioden …. (dato) til ….. (dato) er Treneren, født ….. (dato), adresse ….., ansatt som trener for ….. (lag/idrett) i Klubben på de vilkår som fremgår av denne kontrakten, samt det til enhver tid gjeldende arbeidsreglement, stillingsinstruks m.m.

**2. Arbeidets art mv**

2.1     Stillingen utgjør en … (% andel) stilling.

2.2 Trenerens hovedarbeidsområde og stillingsbetegnelse er Trener for …. (lag/idrett) iKlubben.

2.3 Treneren er ansvarlig for trenings- og konkurranseplanlegging, oppfølging og sportslige resultater for utøvere på/i … (lag/idrett). Aktivitetene skal gjennomføres ihht. Klubbens målsettinger og handlingsplaner og etter fastsatte budsjettrammer og vedlagte stillingsinstruks.

2.4 Treneren skal delta som trener ved alle representasjonsoppgaver og arrangementer som faller inn under Treneres område.

2.5 Treneren skal bidra til et åpent og positivt samarbeidsklima overfor Klubben og utøvere.

2.6 Trenerens arbeid og opptreden skal være i henhold til generelle retningslinjer fra Norges idrettsforbund og olympiske og paralympiske komité (NIF), … (særforbund) og Klubben, og til enhver tid baseres på høye etiske standarder og normer.

2.7     Treneren plikter å utføre det arbeid som er eller vil bli lagt til stillingen, og som naturlig faller inn under den instruks og de retningslinjer som gjelder til enhver tid. Treneren må ikke under sin ansettelse i Klubben inneha annen stilling eller utføre annet lønnet arbeid, eller påta seg oppdrag som kan være i konflikt/konkurranse med stillingen i Klubben. Ønsker Treneren å påta seg eksterne oppdrag av vesentlig art må dette avklares med klubb i god tid på forhånd.

2.8 Treneren rapporterer til …...

**3. Arbeidssted og arbeidstid**

Arbeidet utføres på ulike steder avhengig av hvor relevante/aktuelle møter, treningssamlinger og konkurranser avholdes. *(Eventuelt tillegg: Treneren er innforstått med at stillingen krever reisevirksomhet og kan disponere hjemmekontor når dette er mest hensiktsmessig. Klubben har kontorer i …. (sted) hvor Treneren disponerer kontorplass etter behov.)*

Stillingen er å anse som en særlig uavhengig stilling og er således unntatt fra arbeidsmiljølovens bestemmelser om arbeidstid, jfr. AML § 10-12.

Ved lønnsfastsettelsen er det tatt hensyn til ubekvem arbeidstid, evt. reisevirksomhet samt andre forhold som kan oppfattes som ulemper.

1. **Lønn og annen godtgjørelse.**

*(a) Fast månedslønn*

Klubben betaler til Treneren en fast månedslønn - stor kr ……. pr måned. For juni måned utbetales opptjente feriepenger iht. ferielovens bestemmelser (i stedet for lønn).

Det skal ikke ytes særskilt godtgjøring for overtid da dette er anse som inkorporert i den faste månedslønnen.

Utbetaling av månedslønn skal skje den ….. i hver måned.

*(b) Reisegodtgjørelse (kun forslag)*

Treneren skal ha rett til kjøregodtgjørelse beregnet etter statens satser og dekning av bomavgifter, mv for tjenestekjøring (dvs kjøring i forbindelse med konkurranser, konferanser mv).

*(c) Annen godtgjørelse (kun forslag)*

Klubben skal dekke Trenerens utgifter til reise, opphold og mat i forbindelse med konkurranser, konferanser mv.

Klubben skal dekke Trenerens utgifter til mobiltelefon, begrenset oppad til kr … pr måned.

(*d) Øvrige forhold*

Klubben har rett til å foreta trekk i Trenerens lønn og/eller feriepenger for tilgodehavende Klubben måtte få på Treneren i anledning arbeidsforholdet, herunder blant annet ved feilutbetaling. Før trekket foretas skal Treneren varsles.

1. **Ferie og avspasering**

Trenerens rett til ferie og opptjening av feriepenger følger ferielovens bestemmelser.

Tidspunkt for ferieavvikling skal avtales med daglig leder *(ev. styreleder/sportslig leder)* og skal tilpasses Klubbens sportslige aktiviteter. Ferielovens § 7 nr 1 om plassering av hovedferien gjelder ikke*.*

Treneren skal ha rett til fri (*med eller uten lønn (fyll inn)*) i forbindelse med eventuelle landslagsoppdrag og/eller representasjonsoppdrag av kortvarig karakter. Lengre representasjonsoppdrag (utover tre dager) skal avklares med daglig leder *(ev. styreleder/sportslig leder)* fra gang til gang.

**6. Arbeidsavtalens opphør**

Arbeidsavtalen opphører ved avtaleperiodens utløp (……. dato) uten ytterligere oppsigelse fra Klubben eller Treneren. *(Kommentar: Arbeidstaker som har vært ansatt i mer enn ett år, har krav på skriftlig varsel om tidspunktet for fratreden senest en måned før fratredelsestidspunktet).*

Ved oppsigelse i avtaleperioden gjelder AML § 15-7 med de oppsigelsesfrister som følger av arbeidsmiljølovens bestemmelser.

Dersom Treneren gjør seg skyldig i vesentlig mislighold av sine forpliktelser i henhold til ansettelsesavtalen, kan Klubben si opp ansettelsesforholdet med øyeblikkelig virkning (avskjed).

**7. Begrensning i andre aktiviteter**

Treneren kan påta seg lønnede oppdrag i form av kurs, foredrag etc i den grad slike oppdrag ikke har negativ innvirkning på Trenerens oppfyllelse av sin arbeidsplikt, eller er i strid med Klubbens interesser, herunder også interesser av idrettslig art.

Treneren har ikke anledning til å ta annet arbeid eller utøve virksomhet på annen måte innenfor de områder som omfattes av arbeidsforholdet med Klubben, med mindre Klubben har gitt skriftlig tillatelse.

**8. Lønn under sykdom**

Lønn under sykdom og svangerskap/fødsel skal være i henhold til folketrygdlovens regler.

Ellers gjelder arbeidsmiljølovens bestemmelser om rett til svangerskaps-, fars- og omsorgspermisjon.

**9. Pensjon og forsikringer**

Treneren blir fra ansettelsestidspunktet tatt opp i den kollektive pensjonsordning som Klubben til enhver tid har og på de gjeldende vilkår som følger av avtale(r) med forsikringsselskapet. Det trekkes p.t. … % av lønnen til dette formål etter gjeldende regler.

Tilsvarende tas Treneren opp i og er en del av Klubbens til enhver tid gjeldende ordning for personalforsikring på de vilkår som følger avtalen med forsikringsselskapet.

**10. Medlemskap/NIFs lov/doping mv**

Treneren plikter i avtaleperioden å være medlem av Klubben.

Treneren aksepterer gjennom denne avtalen å overholde bestemmelsene i NIFs …. særforbunds og Klubbens lov, herunder særlig NIFs lov kapittel 12 vedrørende doping. Treneren aksepterer videre at sanksjoner og reaksjoner foreskrevet i ovennevnte lover kan ilegges dersom Treneren bryter bestemmelser i lovene.

Treneren innestår for at han/hun ikke har opptrådt eller vil opptre på en måte som må anses å være i strid med NIFs … særforbunds eller Klubbens formål, virksomhet eller kjerneverdier og som er uforenlig med avtalen. Dette innbefatter blant annet doping, kampfiksing og andre handlinger som er egnet til å skade idrettens anseelse og omdømme.

Treneren er innforstått med at dette er en viktig forutsetning for ansettelsesforholdet, og at brudd på denne forutsetningen kan medføre heving av avtalen. Videre er det en forutsetning for ansettelsesforholdet at Treneren innehar og fremviser politiattest i tråd med gjeldende krav i idretten.

**11. Kommunikasjon/markedsarbeid**

Treneren plikter i rimelig omfang å medvirke i Klubbens markedsarbeid, herunder f.eks. fotosesjoner, opptreden i media og eksponering av reklamemateriell på trenings- og representasjonsantrekk mv). Treneren plikter å til enhver tid arbeide for et tilfredsstillende forhold mellom Klubben, Klubbens utøvere og Klubbens samarbeidspartnere.

Treneren har plikt til å bruke det utstyr og den bekledning som Klubben stiller til disposisjon til konkurranser og i treningssammenheng, samt i andre representasjonssammenhenger.

Treneren kan reservere seg mot deltagelse i markedsoppdrag som strider mot hans/hennes etiske eller moralske overbevisning.

**12. Taushetsplikt**

Treneren er, i den grad slike opplysninger ikke er offentlige eller allment kjent, forpliktet til å bevare absolutt taushet om Klubbens virksomhet og forretningsanliggender, herunder også forhold som gjelder utøvere, sponsorer/samarbeidspartnere eller andre forbindelser.

**13. Opphavsrett mv**

Opphavsretten til litterære, vitenskapelige eller kunstneriske verk arbeidstaker produserer i tjenesten skal anses å tilhøre Klubben. Klubben skal være berettiget til å endre verket samt overdra opphavsretten til andre.

Treneren har ikke adgang til å benytte Klubbens forretnings- eller driftshemmeligheter til annet formål enn for å utføre sitt arbeid for Klubben. Dette gjelder blant annet alle dataprogrammer, systemer, tegninger, beskrivelser, oppskrifter, modeller, notater, utredninger, kontrakter og andre dokumenter (herunder også standarddokumenter) som tilhører Klubben. Treneren skal levere tilbake alt slikt materiale ved ansettelsesforholdets opphør.

**14. Samtykke til behandling av personopplysninger**

Treneren samtykker til at Klubben kan behandle sensitive og ikke sensitive personopplysninger tilknyttet Trenerens arbeidsforhold og som et ledd i Klubbens personaladministrasjon.

**15. Tvister**

Enhver uenighet eller tvist mellom Klubben og Treneren om forståelsen av denne ansettelsesavtalen, skal søkes løst gjennom forhandlinger. Dersom forhandlinger ikke fører frem skal tvisten løses ved de ordinære domstoler.

Sted ………………………… Dato ……….

For Klubben: Som trener/arbeidstaker:

--------------------------------------------- --------------------------------------

Vedlegg: Stillingsinstruks *(må utarbeides av Klubbene)*